de Redactia Hit | 24 noiembrie 2014

eMAG a inregistrat duminica, 23 noiembrie, in intervalul 20:30 - 22:59 23:59, o eroare la incarcarea preturilor pentru anumite produse resigilate. Eroarea a determinat preturi de vanzare cuprinse intre 1 leu si 8 lei pentru o gama larga de produse. Surpriza pentru cumparatorii acestor produse este ca eMAG ne-a comunicat, printr-un anunt oficial, ca VA onora aceste comenzi! In total este vorba despre 730 de produse resigilate, listate cu pret redus, respectiv mult mai mic decat cel real.

De exemplu, un telefon Samsung Galaxy S4 a putut fi cumparat la pretul de 1 leu, redus de la 1.449 lei, un televizor LED Smart TV 3D Philips, 117 cm, Full HD a fost redus de la 4.246 de lei la 3 lei, Ultrabook Dell Studio XPS Duo 12 a fost redus de la 4.796 de lei la 3 lei.

"Satisfactia clientului este foarte importanta pentru noi si vom onora absolut toate comenzile, iar produsele vor fi expediate rapid", declara Iulian Stanciu, directorul general eMAG.

Valoarea totala a reducerilor gresite este de 1.157.200 de lei. Cea mai mare reducere, de 11.190 lei, a fost aplicata unui echipament de retea, un switch Cisco Catalyst 2960, care a putut fi cumparat la pretul de 8 lei fata de pret-ul de lista de 11.190 lei. In intervalul in care produsele au fost listate cu preturile gresite, de la 20:30 la 23:59, au fost comandate, in total, 730 de produse.